Добри Жотев
Като въздишка

chitanka.info

Като въздишка беше всичко —

така жестоко кратко,

така безмерно щедро…

В жестоката му краткост

погинаха безкрайности,

преди да са разтворили

безкрая си пред нас.

В безмерната му щедрост

умря огромно слънце,

преди да е изгряло

на нашето небе.

Като въздишка беше всичко,

като въздишка беше…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.